नई दिल्ली। भारतीय क्रिकेट से संन्यास ले चुके पूर्व तेज गेंदबाज आशीष नेहरा को एक बड़ी कामयाबी मिली है। अब उन्हें आईपीएल की टीम राॅयल चैलेंजर्स बंगलुरु की टीम को गेंदबाजी कोच नियुक्त किया गया है। इसके बाद अब वे भारत को विश्वकप जिताने वाले कोच गैरी कर्सटन के साथ मिलकर खिलाड़ियों को प्रशिक्षण देते नजर आएंगे। इससे पहले उन्हें टीम के कोचिंग स्टाफ से जुड़ने का विशेषाधिकार मिला था। गौर करने वाली बात है कि गैरी कर्सटन को आईपीएल के अगले सत्र के लिए आरसीबी का कोच और सलाहकार नियुक्त किया गया है।